text: 54-årig kvinde savnes på 3. døgn
  09 december 2017 kl. 10.23
  Sydøstjyllands Politi efterlyser den 54-årige Kirsten Tranberg fra Vejle, som sidst er set torsdag morgen ved Circle K-tankstationen på havnen i Vejle.
  
  Kirsten Tranberg blev senest set torsdag morgen omkring klokken 07 ved Circle K på havnen i Vejle.
  OPDATERING: Kvinden er nu fundet i god behold.
  - Vi har ikke nogen ide om, hvor hun kan være taget hen. Vores bedste spor er, at hun kan være kørende i en hvid Fiat Panda med registreringsnummer AT44475. tilhørende Vejle Kommune, siger vagtchef Jesper Duus, Sydøstjyllands Politi, lørdag formiddag til TV SYD.
  Den 54-årige kvinde er ca. 168 centimter høj og kraftig af bygning. Hun har gråt langt hår og er sidst set iført en sort/blå fleecejakke, cowboybukser og støvler.　
  Har du oplysninger, der kan hjælpe Sydøstjyllands Politi med at finde den efterlyste Kirsten Tranberg, så kontakt Sydøstjyllands Politi via 1-1-4.
  